ئایپاد (نەوەی شەشەم)

ئایپاد نەوەی شەشەم ()  کۆمپیوتەرێکی شێوە تابلێتە کە لەلایەن کۆمپانیای ئەپڵەوە دیزاین کراوە و پەرەی پێدراوە و بەبازاڕ کراوە. ئەم ئایپادە لە ٢٧ی ئازاری ٢٠١٨ لە میانی بۆنەیەکدا بۆ وانەوتنەوە لە ئامادەیی لێنتێک لە شیکاگۆ ناسێندرا، وەک جێنشینی مۆدێلی ٢٠١٧، کە بە پڕۆسێسەری ئەپڵ (A10 Fusion) نوێکراوەتەوە و پشتگیری بۆ قەڵەمەکانی ئەپڵ دەکات. ھەروەھا ئایپادەکە بۆ پەروەردەکاران و قوتابخانەکان خراوەتە بازاڕەوە. نەرمامێری ئایپاد لەگەڵ ئای ئۆ ئێس ١١ ھاتووە و کۆمەڵەی ئەپەکانی ئای وۆرک پێشوەختە دامەزراوە. ڕەقامێرەکانی ئایپادەکە نزیکەی ھەمان نەوەی پێشوون، تەنھا چەند نوێکردنەوەیەک نەبێت وەک پشتگیری لە ئەپڵ پێنسڵ و پڕۆسێسەری نوێی ئەپڵ (A10 Fusion). تابلێتەکە بە سێ ڕەنگ بەردەستە کە بریتین لە زیو و خۆڵەمێشی و ڕەنگێکی زێڕینی نوێ بۆ ئەوەی لەگەڵ ڕەنگی نوێی ئایفۆن ٨ بگونجێت.  ھەروەھا لە ڕووی بیرگەی ناوەکییەوە بە وەشانی ٣٢ گێگابایت تا ١٢٨ گێگابایت بەردەستە.  ئایپادەکە بە بژاردەی ھەڵگرتنی ٣٢ و ١٢٨ گێگابایت بەردەستە.

 سەرچاوەکان 


پۆل:ئای ئۆ ئێس
پۆل:ئایپاد
پۆل:تابلێتەکان